Diari Oficial de la Generalitat Valenciana


Sumari del DOGV 9053, del 01-04-2021 (2021/3345)

RESOLUCIÓ de 25 de març de 2021, de la Conselleria d'Hisenda i Model Econòmic, per la qual s'autoritza generar crèdits en el capítol 2 dels programes 422.20, Ensenyament Primari, i 422.30, Ensenyament Secundari, de la Conselleria d'Educació, Cultura i Esport, per ingressos finalistes del Ministeri d'Educació i Formació Professional, per import total de 6.116.130,00 euros (exp. 09.003/21-022).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9053

Data del DOGV
:   01-04-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/3345


Data del document
:   25-03-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de març de 2021, de la Conselleria d'Hisenda i Model Econòmic, per la qual s'autoritza generar crèdits en el capítol 2 dels programes 422.20, Ensenyament Primari, i 422.30, Ensenyament Secundari, de la Conselleria d'Educació, Cultura i Esport, per ingressos finalistes del Ministeri d'Educació i Formació Professional, per import total de 6.116.130,00 euros (exp. 09.003/21-022). [2021/3345]  
  
El Consell de Ministres, en data 27 d'octubre de 2020, va aprovar l'acord pel qual es formalitzen els criteris de distribució a les comunitats autònomes, així com la distribució resultant dels crèdits per a l'any 2020 per al finançament del programa de llibres de text i materials didàctics, acordats en la Conferència Sectorial d'Educació de 16 de setembre. En virtut d'aquest acord, s'assigna a la Comunitat Valenciana la quantitat de 6.116.130 euros.  
El programa té per objecte col·laborar en el finançament de l'adquisició de llibres de text i material didàctic destinat als alumnes matriculats en centres docents del sistema educatiu i, en l'àmbit de la Comunitat Valenciana, d'acord amb el que s'estableix en l'Ordre de 26/2016, de la Conselleria d'Educació, Investigació, Cultura i Esports, aquestes actuacions es duen a terme mitjançant el programa de reutilització, reposició i renovació de llibres de text i material curricular, a través de la posada en funcionament del programa banc de llibres, tant en els centres públics, amb càrrec al capítol 2, com en els privats concertats i de titularitat de les corporacions locals que sol·liciten acollir-se a subvencions que per a aquesta finalitat estableix i regula aquesta ordre, i a aquest efecte en el pressupost de despeses per a aquest exercici s'inclouen les corresponents línies de subvenció en els programes 422.20 Ensenyament Primari i 422.30 Ensenyament Secundari.  
D'acord amb l'anterior, i tractant-se d'ingressos finalistes no inclosos en el pressupost inicial d'ingressos, la Conselleria d'Educació, Cultura i Esport ha proposat generar crèdits en el capítol 2 dels programes 422.20, Ensenyament Primari, i 422.30, Ensenyament Secundari, per import de 3.547.355,40 i 2.568.774,60 euros, respectivament, amb càrrec als quals es desenvolupen les accions objecte de la transferència.  
  
A aquest efecte, i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions i dels articles 21 i 24 de la Llei 4/2020, de pressupostos de la Generalitat per a l'exercici 2021, la Conselleria d'Hisenda i Model Econòmic resol:  
  
  
Primer  
Autoritzar un augment en el pressupost d'ingressos en l'aplicació 401.01, Transferències corrents, finalistes de l'Administració de l'Estat. Àrea d'Educació i Investigació, per import de 6.116.130,00 euros.  
  
  
Segon  
Autoritzar generar crèdit en les aplicacions pressupostàries i pels imports següents:  
  
Aplicació Import  
93.92.16.892.04.2 3.547.355,40  
13.23.80.613.08.4 2.568.774,60  
Total 6.116.130,00  
  
  
  
Tercer  
A conseqüència dels imports generats, es modifiquen les FP3 dels programes 422.20, Ensenyament Primari, i 422.30, Ensenyament Secundari, per a incloure les dades relatives a l'aplicació d'ingrés 401.01, i queden establits en els termes següents:  
  
  
València, 25 de març de 2021.- El conseller d'Hisenda i Model Econòmic: Vicent Soler i Marco.